Lee Nak-yon

Lee Nak-yon (bahasa Korea:이낙연, lahir 5 Disember 1951), juga dikenali sebagai Lee Nak-yeon, adalah seorang ahli politik Korea Selatan yang juga Perdana Menteri Korea Selatan ke-45. Beliau pernah berkhidmat sebagai gabenor wilayah Jeollanam-do. Sebelum berkhidmat sebagai gabenor, beliau bekerja sebagai seorang wartawan untuk Dong-a Ilbo dan berkhidmat sebagai ahli Perhimpunan Kebangsaan selama empat penggal.

Kehidupan awal dan pendidikan 
Lee dilahirkan pada 5 Disember 1951 di Daerah Yeonggwang di Wilayah Jeolla Selatan. Selepas menamatkan pengajian di Universiti Kebangsaan Seoul dengan ijazah dalam undang-undang, beliau bekerja sebagai seorang wartawan untuk akhbar harian Dong-a Ilbo sehingga tahun 2000.

Kerjaya awal politik 
Beliau menyertai politik pada tahun 2000 "berdasarkan hubungan beliau dengan bekas Presiden Kim Dae-jung beliau tubuhkan ketika membuat liputan politik."  Selepas berkhidmat untuk Dong-a Ilbo, beliau dipilih sebagai ahli Perhimpunan Kebangsaan pada tahun 2000 dan berkhidmat selama empat penggal. Beliau juga berkhidmat sebagai jurucakap bekas Presiden Roh Moo-hyun ketika beliau menjadi presiden terpilih pada tahun 2002.

Perdana Menteri 
Pada 10 Mei 2017, beliau telah dicalonkan oleh Presiden Moon Jae-in untuk menjadi Perdana Menteri Korea Selatan, menggantikan Hwang Kyo-ahn. Beliau meninggalkan jawatan sebagai Gabenor Wilayah Jeolla Selatan pada hari yang sama.

Beliau dilihat sebagai mempunyai hubungan rapat dengan ahli politik Jepun utama, setelah berkhidmat bertahun-tahun sebagai pegawai kanan di Kesatuan Ahli Parlimen Korea-Jepun. Lee fasih berbahasa Jepun.

Kehidupan peribadi 
Lee telah dikurniakan satu cahaya mata.

Rujukan 

Kelahiran 1951
Orang hidup
Ahli politik Korea Selatan
Perdana Menteri Korea Selatan